Iepirkuma komisijas 2016.gada 21.oktobra sēdē sniegtās atbildes

uz ieinteresētā piegādātāja uzdotajiem jautājumiem par iepirkumu

**„Veselīga uztura pagatavošanas meistarklašu izveide un īstenošana izglītības iestādēs”**

 (iepirkuma identifikācijas Nr. SPKC 2016/18)

**Jautājums:** kādi  ir sezonālie dārzeņi  un augļi novembra un decembra mēnešos?

**Atbilde:** Latvijā vietējie sezonālie augļi un dārzeņi rudens un ziemas periodā ir, piemēram, burkāni, bietes, kāposti, kāļi, ķirbis, āboli, dzērvenes, u.c. Tāpat iespējams izmantot importa dārzeņus un augļus, kā, piemēram, apelsīni, mandarīni, hurma, u.c.

**Jautājums:** vai pagatavošana un meistarklases ietver arī kopīgu ēšanu?

**Atbilde:** Ņemot vērā iepirkuma instrukcijas tehniskā un finanšu piedāvājuma formā noteikto, veselīga uztura pagatavošanas meistarklašu (turpmāk – meistarklase) viens no mērķiem ir pilnveidot bērnu zināšanas par pārtikas produktu un to garšu dažādību, kā arī iedrošināt pagaršot jaunus pārtikas produktus. Līdz ar to, Pasūtītāja ieskatā pagatavošana un meistarklases ietver arī kopīgu ēšanu, pagatavoto ēdienu degustāciju.

**Jautājums:** vai nepieciešams uz vietas termiski apstrādāt pārtikas produktus, vai jālieto tie, kas nav jāapstrādā un ir tikai jānomazgā?

**Atbilde:** Atbilstoši  tehniskā un finanšu piedāvājuma formā noteiktajam, Pretendents nodrošina, ka ēdiena pagatavošanā izmantotās metodes atbilst bērnu spējām attiecīgajā vecumā un tiek ievērotas drošības prasības. Ņemot vērā, ka meistarklašu mērķa auditorija ir vispārējās izglītības iestāžu 1.-4.klašu izglītojamie, Pasūtītāja ieskatā būtu ieteicams izvēlēties tādas ēdiena pagatavošanas metodes, kas neprasa sarežģītu termisko apstrādi.

**Jautājums:** Iepirkuma SPKC 2016/18  Tehniskā un finanšu piedāvājuma formas 6.punktā ir norādīts, ka pretendents nodrošina nepieciešamo resursu nodrošināšanu – ēdiena pagatavošanai nepieciešamo sastāvdaļu iegādi.

vai trauki (dēlītis, nazis, galda piederumi, salvetes), elektrība, ūdens, gāze ir jāparedz piedāvājumā?

**Atbilde:** Jā, meistarklašu izveidē, t.sk. pakalpojuma izmaksās jāietver visi nepieciešamie resursi, t.sk. cenā jāietver visas izmaksas, kas tieši un netieši saistītas ar pakalpojuma nodrošināšanu.